Kari Kaario

Kari Kaario (s. 11. huhtikuuta 1958) on suomalainen koripallovaikuttaja ja kilpauransa päättänyt koripalloilija. Kaario voitti pelaajauransa aikana eri nimillä pelanneessa Tapiolan Hongassa yhden Suomen mestaruuden ja cup-mestaruuden sekä kolme muuta SM-mitalia. Hän esiintyi myös Suomen miesten maajoukkueessa. Myöhemmin Kaario toimi Hongan taustavaikuttajana.

 Ura 

Tapiolan Hongan kasvatti Kaario edusti kasvattajaseuraansa miesten SM-sarjassa yhdessä ottelussa kaudella 1974–1975 ja kymmenen kautta vuosina 1977–1987. Honka voitti tuona aikana Suomen mestaruuden vuonna 1979, kaksi SM-hopeaa ja yhden SM-pronssin sekä Suomen cup-mestaruuden vuonna 1977. Kaudella 1984–1985 Kaario oli koko miesten SM-sarjan koko kauden tarkin kahden pisteen heittäjä yli 67 prosentin onnistumistarkkuudellaan.Kari Kaario – Suomen Koripalloliitto

Myös Suomen A-nuorten maajoukkueessa (EM-13:s 1976) pelannut Kaario pelasi Suomen miesten maajoukkueessa vuosina 1980–1984 24 ottelua 3,5 pisteen keskiarvolla.Maajoukkuetilastot

Kaario toimi Tapiolan Hongan miesten ja naisten pääsarjajoukkueita hallinnoineen Korishonka Oy:n puheenjohtajana.http://yle.fi/urheilu/3-7175330http://yle.fi/urheilu/3-7175320http://www.hs.fi/urheilu/a1357629948578

 Saavutukset 
 Suomen mestaruus 1979
 SM-hopeaa 1978 ja 1984
 SM-pronssia 1975
 Suomen cup-mestaruus 1977

 Lähteet 
 Kari Kaario  Suomen Koripalloliitto
 Maajoukkuetilastot  Suomen Koripalloliitto

 Viitteet 

Luokka:Suomalaiset koripalloilijat
Luokka:Vuonna 1958 syntyneet
Luokka:Elävät henkilöt